Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, etxebizitza-parkea birgaitzeko laguntzen Biziberri planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariak abenduaren 1eko Osoko Bilkuran ahoz erantzun dezan:

Nafarroako Gobernuaren Lurraldearen Antolamendu eta Etxebizitza Departamentuak aurtengo maiatzetik ekainera bitarte abiarazi zuen Biziberri plana, etxebizitza-parkea birgaitzeko laguntzena, zeinetan sartu baitziren Next Generation funts europarretako Suspertze eta Erresilientzia Mekanismoetatik (SEM) etorritako aparteko laguntzen programa batzuk.

Hori dela-eta, ahozko galdera hau aurkezten dut:

Plana abiarazi zenetik lehen sei hilabeteak igaro diren honetan, zer erantzun eta zer emaitza lortzen ari dira deialdi berri horiek?

Iruñean, 2022ko azaroaren 24an

Foru parlamentaria: Ana Ansa Ascunce